paragraph_text: Lovorov vijenac dodjeljivao se i učenjacima, pjesnicima u nekim sredinama poput renesansne Italije. Tako se npr. talijanski pjesnik Dante Alighieri može vidjeti na slikama s lovorovim vijencem oko glave. Pojam "laureat" potječe od lovorovog vijenca. U nekim zemljama, diplomanti nakon završetka studija prilikom dobivanja diplome primaju lovorove vijence.